CELEX: C2007/223/07
Language: da
Date: 2007-09-22 00:00:00
Title: Sag C-334/07 P: Appel iværksat den 18. juli 2007 af Kommissionen for De Europæiske Fællesskaber til prøvelse af dom afsagt den 3. maj 2007 af Retten i Første Instans (Femte Udvidede Afdeling) i sag T-357/02, Freistaat Sachsen mod Kommissionen for De Europæiske Fællesskaber

22.9.2007   
            
            
               DA
            
            
               Den Europæiske Unions Tidende
            
            
               C 223/6
            
         Appel iværksat den 18. juli 2007 af Kommissionen for De Europæiske Fællesskaber til prøvelse af dom afsagt den 3. maj 2007 af Retten i Første Instans (Femte Udvidede Afdeling) i sag T-357/02, Freistaat Sachsen mod Kommissionen for De Europæiske Fællesskaber
   (Sag C-334/07 P)
   (2007/C 223/07)
   Processprog: tysk
   Parter
   
      Appellant: Kommissionen for De Europæiske Fællesskaber (ved Kilian Gross, som befuldmægtiget)
   
      Den anden part i appelsagen: Freistaat Sachsen
   Appellanten har nedlagt følgende påstande
   
               —
            
            
               Den appellerede dom afsagt af Retten i Første Instans den 3. maj 2007 i sagen Freistaat Sachsen mod Kommissionen for De Europæiske Fællesskaber (sag T-357/02) ophæves i det hele.
            
         
               —
            
            
               Der træffes endelig afgørelse i sagen, og Kommissionen frifindes.
            
         
               —
            
            
               Sagsøgeren i første instans tilpligtes at betale såvel omkostningerne i appelsagen som omkostningerne i første instans i sag T-357/02.
            
         Anbringender og væsentligste argumenter
   Efter Kommissionens opfattelse tilsidesætter den appellerede dom artikel 88, stk. 2, tredje afsnit, EF, artikel 249, stk. 2, EF, artikel 254, stk. 2, EF, procedureforordningens artikel 3 ff. samt SMV-fritagelsesforordningens artikel 10, stk. 1, fordi Retten har set bort fra, at prøvelsen af den anfægtede beslutnings (2003/226/EF) (1) lovlighed udelukkende skulle ske efter bestemmelserne i SMV-fritagelsesforordningen (forordning (EF) nr. 70/2001) (2).
   SMV-fritagelsesforordningen er trådt i kraft, før den anfægtede beslutning trådte i kraft, og var således umiddelbart anvendelig. Den udgjorde derfor det eneste gyldige regelsæt. Retten i Første Instans har efter Kommissionens opfattelse med urette afvist, at SMV-fritagelsesforordningen kunne finde anvendelse, fordi den fejlagtigt antog, at anvendelse af SMV-fritagelsesforordningen på den anfægtede beslutning ville ske med tilbagevirkende kraft.
   Subsidiært gør Kommissionen gældende, at den appellerede dom også tilsidesætter procedureforordningens (forordning (EF) nr. 659/1999) (3) artikel 2, stk. 2, og artikel 4, stk. 5, fordi Retten har set bort fra kriteriet for og kravene til en anmeldelses fuldstændighed.
   
      (1)  EUT L 91, s. 13.
   
      (2)  EFT L 10, s. 33.
   
      (3)  EFT L 83, s. 1.